Wikidata Stephanus Spielberg
Res apud Vicidata repertae:Stephanus Spielberg: imagoStephanus Spielberg: imagoStephanus Spielberg: subscriptioStephanus Spielberg: subscriptio
*Nativitas*: 18 Decembris 1946; Cincinnati  
*Patria*: Civitates Foederatae Americae  
*Nomen nativum*: Steven Allan Spielberg
**Officium**

*Officium*: President of the Jury at the Cannes Festival  
*Munus*: Dispositor cinematographicus, scriptor scaenicus, film producer, actor, art collector, Negotiator, scriptor de rebus futuris, actor cinematographicus, executive producer, film editor, Procurator televisificus, director, film screenwriter  

**Consociatio**

*Factio*: Factio democratica Civitatum Foederatarum  
*Religio*: Religio Iudaica
**Familia**

*Genitores*: Arnold Spielberg;   
*Coniunx*: Kate Capshaw  
*Proles*: Sasha Spielberg, Jessica Capshaw, Max Spielberg, Sawyer Spielberg, Theo Spielberg, Destry Allyn Spielberg  

**Memoria**

*Laurae*: Knight Commander of the Order of the British Empire, Commander of the Order of the Crown, Knight Commander's Cross of the Order of Merit of the Federal Republic of Germany, Daytime Emmy Award, Directors Guild of America Award, National Humanities Medal, Philadelphia Liberty Medal, Academy Award for Best Director, Academy Award for Best Director, Academy Award for Best Picture, New York Film Critics Circle Award for Best Animated Film, BAFTA Award for Best Film, Kennedy Center Honors, New York Film Critics Circle Award for Best Film, National Society of Film Critics Award for Best Director, National Society of Film Critics Award for Best Director, Saturn Award for Best Director, Golden Globe Award for Best Director, Boston Society of Film Critics Award for Best Director, Saturn Award for Best Director, Critics' Choice Movie Award for Best Director, Hugo Award for Best Dramatic Presentation, London Film Critics Circle Award for Director of the Year, London Film Critics Circle Award for Film of the Year, Saturn Award for Best Director, New York Film Critics Circle Award for Best Film, Daytime Emmy Award for Outstanding Children's Animated Program, London Film Critics Circle Award for Film of the Year, Library of Congress Living Legend, Inkpot Award, Officer of the Legion of Honour, Praemium Praesidis pro Libertate, AFI Life Achievement Award, United Nations Peace Medal, Irving G. Thalberg Memorial Award, Golden Globe Award, Best Screenplay Award (Cannes Film Festival), César Award, Honorary César, Saturn Award for Best Director, Order of the Smile, Knight Grand Cross of the Order of Merit of the Italian Republic, Science Fiction and Fantasy Hall of Fame, honorary doctor of Harvard University, National Board of Review Award for Best Film, BAFTA Award for Best Direction, Eagle Scout, Distinguished Eagle Scout Award, star on Hollywood Walk of Fame, honorary doctor of the Jagiellonian University of Krakow, Golden Globe Award for Best Director, Dallas-Fort Worth Film Critics Association Award for Best Director, Dallas-Fort Worth Film Critics Association Award for Best Director  

**Stephanus Spielberg** (Anglice: *Steven Spielberg*), Cincinnatopoli in civitate Ohio die 18 Decembris 1946 natus, est moderator cinematographicus qui hodie maxima omnium admiratione afficitur, annis septuagesimis qui dicuntur et octogesimis aliquas pelliculas generis phantastici maximo populi plausu et concursu dignatas fecit.

De vita et operibus
-------------------

Spielberg gente Iudaea originis Ucrainicae natus, cum in California adolesceret, a puero ingenti earum amore commotus pelliculis studuit faciendis. Itaque annis sexagesimis aliquibus pelliculis experimentalibus confectis anno 1971 pellicula televisionali *Certamen singulare* (Anglice: *Duel*) inscripta primam gloriam sibi comparavit, qua pellicula generis ad animorum suspensionem summam spectantis (eius quod "thriller" nominari solet) vectorem carri maximi induxit studentem, ut in regione deserta vectorem alium vehiculi parvi de via detruderet.

Feliciter etiam anno 1974 pelliculam *Ferrovia celerior in Sacchariam* inscriptam confecit, ante quam anno 1975 *Maxillas* illas, quibus nihil celebrius est, in lucem edidit. Hac pellicula de priste alba in homines aquis marinis utentes debacchata Spielberg maxime innotuit. Quem successum iteravit pellicula *Occursus proximi generis tertii* inscripta, qua creaturas cogitatione rationeque praeditas extra hunc orbem terrarum natas in America advenientes introduxit. Anno autem 1981, fecit partem primam trilogiae de Indiana Jones archaeologo periculorum amantissimo confectae, quae pellicula *Indiana Jones et Praedatores arcae oblitae* inscribitur. Secutae sunt pelliculae *Indiana Jones et templum iudicii,* quae inscripta est, anno 1984, anno 1989 illa autem *Indiana Jones et ultima expeditio sacra* nominata.

Spielberg anno 1982 pellicula illa, quae spectantium maxima caritate concursu celebritate ornata est, iterum ad genus phantasticum revertit. Pellicula enim *E.T: Extraterrestris* inscripta amicitiam inter puerum propter solitudinem suam tristiorem et creaturam extraterrestrem in terra relictam tractavit. Anno 1985 secutus est ille *Color Purpureus,* anno autem 1987, *Imperium Solis*. Quae pelliculae a vetustioribus eo differunt, quod non sunt generis phantastici, sed tamquam fabulae generis tragici ad vitam hominum veram spectant. Quarum prior facta est de muliere nigra paupere, quae in provincia Civitatum Unitarum ad meridiem vergenti vitam degeret, altera de puero britannico in castris versante, dum bellum per totum orbem terrarum gerebatur alterum.

Mediocri concurso pelliculas *Semper* anno 1989, anno 1991 *Hamus* inscriptas in lucem ediderat, cum anno 1993 *Horto* illo *Iurassico* quem, ut cinotheatrum adiret, non pellexit? Qua fabula dinosauros finxit ex seminibus cellularum minimis denuo creatos, qui in insula deserta homines creatores suos aggrederentur. Quae pellicula quamvis populo tantopere placeret, artis cinematographicae peritos *Ratio* illa *Schindleri* multo maiore admiratione affecit, ut qua pellicula de factis Anscharii Schindler narraverit fabricatoris supellectilis Germani, qui tempore Shoae plus quam mille Iudaeos a certa morte vindicavit.

Stella Stephani in *Hollywood Walk of Fame*.
Postea gloriam inveteratam Spielberg adaequare non potuit. Inter pelliculas eius populo gratiores numerandi sunt *Mundus perditus* anni 1997, quae pellicula a fine *Horti Iurassici* initium capit, et *Servate militem Ryan* anno 1998 et *A.I. Artificialis Intelligentia* anni 2001 et *Relatio de minore populi parte* anni 2002 et *Cape me si potes* eiusdem anni. Quarum alterius argumentum hoc est: Medio saeculo XXI homines androidarum servitiis fruuntur, quorum uno ad similitudinem pueri formato, cum vera caritatis cupidine afficiatur, omnes crudeliter abutuntur, quod non est homo verus atque ingenuus. *Relatione* illa iterum homines medio saeculo XXI qui erunt introduxit, sed fabulam de scelere patefaciendo monstravit. "Cape..." Francisci Abagnalis Iunioris vitam exhibuit, qui annis sexagesimis ad vicies quinquies centena milia dollarum fraude sibi comparavit, cum se medicum, iuris consultum, pilotam esse simulavit.

Anno 2002 etiam miniseriem generis phantastici televisionariam *Captus* inscriptam produxit. Cuius seriei partes ipse non fecit, sed occupatus erat in dirigendis pelliculis suis. Anno 2004, cum comoediam nigram *Aula terminalis* inscriptam edidisset, erant, Spielberg in cinematographum cottidianum abiisse, cuius pelliculae iam non essent unicae. Tamen Spielberg adhuc ille est cinematographus, qui multas pelliculas celeberrimas fecerit et cuius maxima sit auctoritas. Anno 2005, fecit pelliculam "Monacum" de undecim athletis Israelitis qui capti et interfecti erant a terroristis arabicis in Olympiada anno 1972, et de conatibus capiendi has terroristas.

Iohannes Williams
-----------------

Musica omnium pellicularum Stephani Spielberg post *Ferrovia celerior in Sacchariam* a compositore Iohanne Williams composita est. Fortasse memorabillima nota Stephani pellicularum est musica Iohannis Williams, aeternum impressionem in admissione relinquit.

Familia
-------

Die 27 Novembris 1985 Spielberg actricem Amy Irving in matrimonium duxit, quacum tamen iam anno 1989 divortium fecit, et post iudex, non sine controversia, pactum praenuptiale in mappa scriptum rescidit, eae stipendium $100 millionarum persolvit. Ordine impensae, hoc divortium fuit tertium inter viris insignibus ("celebritatibus"). Post divortium, Spielberg et Irving custodiam filii, Maximi Samuel, partiti sunt.

Spielberg die 12 Octobris 1991 duxit Kate Capshaw actricem, quam is nactus est cum ea primas partes in pellicula *Indiana Jones and the Temple of Doom* ageret. Capshaw se ad Iudaismum traduxit. Ei domus quattuor nunc habitant: Pacific Palisades Californiae; Novi Eboraci in urbe; East Hampton Novi Eboraci; et Neapoli Floridae.

Sunt in Spielberg-Capshaw familia septem filii:

* Jessica Capshaw (9 Augusti 1976), filia Capshaw ex eius nuptiis cum Roberto Capshaw
* Max Samuel Spielberg (13 Iunii 1985), filius Spielberg et Irving
* Theo Spielberg (1988), filius a Capshaw adoptatus ante nuptias cum Spielberg, qui postea eum adoptavit
* Sasha Rebecca (14 Maii 1990 in Los Angeles)
* Sawyer Avery (10 Martii 1992 in Los Angeles)
* Mikaela George (28 Februarii 1996), adoptata
* Destry Allyn (1 Decembris 1996)

Praemia Academiae
-----------------

### Optimus Moderator

* 1977 - *Close Encounters of the Third Kind* (nominatio)
* 1981 - *Raiders of the Lost Ark* (nominatio)
* 1982 - *E.T. the Extra-Terrestrial* (nominatio)
* **1993 - *Schindler's List* (praemium)**
* **1998 - *Saving Private Ryan* (praemium)**
* 2005 - *Munich* (nominatio)

### Optima Pellicula

* 1975 - *Jaws* (nominatio)
* 1981 - *Raiders of the Lost Ark* (nominatio)
* 1982 - *E.T. the Extra-Terrestrial* (nominatio)
* 1985 - *The Color Purple* (nominatio)
* **1993 - *Schindler's List* (praemium)**
* 1998 - *Saving Private Ryan* (nominatio)
* 2005 - *Munich* (nominatio)
* 2006 - *Letters from Iwo Jima*

Notae
-----

1. ↑  "'Most costly' celebrity divorces," BBC NEWS, 13 Aprilis 2007.
2. ↑  Abigail Pogrebin, *Stars of David: Prominent Jews Talk about Being Jewish* (Bantam Dell Pub Group, 2005, ISBN 0-7679-1612-3).
3. ↑  *Spielberg, Steven - Questions, Answers, Fun Facts, Information* apud www.funtrivia.com
4. ↑  California Birth Index.
5. ↑  California Birth Index
6. ↑  Academy of Motion Picture Arts and Sciences, Academy Awards Database; "Steven Spielberg, Directing nominations"; inventum 13 Ianuarii 2009; link.
7. ↑  Academy of Motion Picture Arts and Sciences, Academy Awards Database; "Steven Spielberg, Best Picture nominations"; inventum 13 Ianuarii 2009; link.

Nexus interni
-------------

* Cinematographia

Nexus externi
-------------

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |


|  |  |
| --- | --- |
|  | **Vicimedia Communia** plura habent quae ad **Stephanum Spielberg** spectant. |

Stephani Spielberg pelliculae

|  |  |
| --- | --- |
|  |  |
| *The Sugarland Express* (1974)  |
*Jaws* (1975) |
*Close Encounters of the Third Kind* (1977) |
*1941* (1979)  |
*Raiders of the Lost Ark* (1981) |
*E.T. the Extra-Terrestrial* (1982) |
*Twilight Zone: The Movie* (1983) pars: *Kick the Can*  |
*Indiana Jones and the Temple of Doom* (1984) |
*The Color Purple* (1985) |
*Empire of the Sun* (1987) |
*Always* (1989) |
*Indiana Jones and the Last Crusade* (1989) |
*Hook* (1991) |
*Jurassic Park* (1993) |
*Schindler's List* (1993) (Academiae praemium,  *melior moderator et meliores imagines*) |
*Amistad* (1997) |
*The Lost World: Jurassic Park* (1997) |
*Saving Private Ryan* (1998) (Academiae praemium,  *melior moderator*) |
*A.I.: Artificial Intelligence* (2001) |
*Minority Report* (2002) |
*Catch Me If You Can* (2002) |
*The Terminal* (2004) |
*War of the Worlds* (2005) |
*Munich* (2005) |
*Dhil Maree Tur Teener Chale* (2006)  |
*Indiana Jones and the Kingdom of the Crystal Skull* (2008) | |
|  |